Αταίριαστοι εραστές

Οι αταίριαστοι εραστές (Πρωτότυπος τίτλος:The Accidental Tourist) είναι Αμερικανική 
ρομαντική δραματική ταινία  του 1988 σε σκηνοθεσία και συμπαραγωγή Λόρενς Κάσνταν και σενάριο των Φρανκ Γκαλάτι και Κάσνταν, βασισμένο στο ομότιτλο μυθιστόρημα του 1985 της Αν Τάιλερ. Στην ταινία πρωταγωνιστεί ο Γουίλιαμ Χερτ ως Μέικον Λίρι, ένας μεσήλικας ταξιδιωτικός συγγραφέας του οποίου η ζωή και ο γάμος έχουν διαλυθεί από τον τραγικό θάνατο του γιου του. Συμπρωταγωνιστούν οι Κάθλιν Τέρνερ και  Τζίνα Ντέιβις.

Οι "αταίριαστοι εραστές" κυκλοφόρησαν στις κινηματογραφικές αίθουσες στις Ηνωμένες Πολιτείες στις 23 Δεκεμβρίου 1988, από την Warner Bros.. Η ταινία απέσπασε την αποδοχή των κριτικών και είχε έσοδα πάνω από 32,6 εκατομμύρια δολάρια στο box office. Ήταν υποψήφια για τέσσερα βραβεία Όσκαρ, συμπεριλαμβανομένης της Καλύτερης Ταινίας, με την Τζίνα Ντέιβις να κερδίζει το Όσκαρ Καλύτερου Β' Γυναικείου Ρόλου. Ήταν επίσης υποψήφια για δύο Χρυσές Σφαίρες, συμπεριλαμβανομένης της Καλύτερης Δραματικής Ταινίας.

Πλοκή
Ο Μέικον Λίρι είναι συγγραφέας ταξιδιωτικών οδηγών. Είναι παντρεμένος με τη Σάρα πολλά χρόνια, αλλά ο γάμος τους διαλύθηκε από τον θάνατο του 12χρονου γιου τους ένα χρόνο νωρίτερα. Η Σάρα υποβάλλει αίτηση διαζυγίου και ο Μέικον δεν καταφέρνει να την πείσει για το αντίθετο. Φεύγοντας για ένα ακόμη ταξίδι, ο Μέικον εμπιστεύεται τον σκύλο του σε μια πανσιόν ζώων όπου συναντά τη Μιούριελ, την ιδιοκτήτρια, η οποία τον ερωτεύεται και αμέσως αρχίζει να τον φλερτάρει.

Έναν χρόνο αργότερα, ο Μέικον ζει με τη Μιούριελ και τον γιο της Αλεξ. Η πρώην σύζυγος Σάρα έχει θρηνήσει τον χαμό του γιου της, τουλάχιστον εν μέρει, και έρχεται πιο κοντά με τον Μέικον, ο οποίος δεν μπορεί να αντισταθεί στην ιδέα ότι όλα μπορούν να επιστρέψουν στην προηγούμενη ρουτίνα. Έτσι παίρνει την απόφαση να αφήσει τη Μιούριελ και να επιστρέψει στη Σάρα. Ωστόσο η Μιούριελ αποφασίζει να ακολουθήσει τον Μέικον στο Παρίσι, εν αγνοία του. Ο συγγραφέας προσπαθεί να αποφύγει την ερωτοτροπία της Μιούριελ αδέξια αλλά χωρίς επιτυχία. Ένα πρωί, λόγω μιας ξαφνικής κίνησης, βρίσκεται με την πλάτη του να πονά αφόρητα. Η Σάρα φτάνει για να τον σώσει, όπου συναντά τυχαία τη Μιούριελ, η οποία βρίσκεται στο ίδιο ξενοδοχείο.

Ο Μέικον διαβεβαιώνει την Σάρα ότι διέκοψε τη σχέση με τη Μιούριελ και ότι ήταν αυτή που τον ακολούθησε εν αγνοία του. Η Σάρα και ο Μέικον κοιμούνται μαζί στο δωμάτιο του ξενοδοχείου. Ξυπνώντας, ο Μέικον λέει στη Σάρα ότι καταλαβαίνει ότι δεν τον χρειάζεται πια, ενώ εκείνος χρειάζεται τη Μιούριελ. Ο Μέικον φεύγει από το ξενοδοχείο με ένα ταξί για να πάει στο αεροδρόμιο και συναντά τη Μιούριελ που επίσης έφευγε από το ξενοδοχείο. Σταματάει τον ταξιτζή και του ζητά να πάρει τη νεαρή γυναίκα.

Διανομή ρόλων
Γουίλιαμ Χερτ ως Μέικον Λίρι 
Κάθλιν Τέρνερ ως Σάρα Λίρι 
Τζίνα Ντέιβις ως Μιούριελ Πρίτσετ 
Μπιλ Πούλμαν ως Τζούλιαν Ετζ
Έιμι Ράιτ ως Ρόουζ Λίρι
Ντέιβιντ Όγκντεν Στίερς ως Πόρτερ Λίρι
Εντ Μπέγκλεϊ ως Τσαρλς Λίρι 
Ρόμπερτ Γκόρμαν ως Άλεξ Πρίτσετ 
Μπράντλεϊ Μοτ ως κύριος Λούμις
Σεθ Γκρέιντζερ ως Ίθαν Λίρι
Τζέικ Κάσνταν ως Σκοτ Κάνφιλντ
Τζόναθαν Κάσνταν ως αγόρι στο ιατρείο
Πέγκυ Κόνβερς ως κυρία Μπάρετ
Γουόλτερ Σπάροου ως πωλητής χοτ ντογκ
Πολ Γουίλιαμσον ως διευθυντής ξενοδοχείου στο Λονδίνο
Ώντρει Ράπαπορτ ως κορίτσι στο αεροπλάνο
Μεγκ Κάσνταν ως ρεσεψιονίστ

Υποδοχή
Κριτικές
Ο Ρότζερ Ίμπερτ επαίνεσε την ταινία, δίνοντάς της τέσσερα στα τέσσερα αστέρια, συνοψίζοντας στην κριτική του: Οι "αταίριαστοι εραστές" ξεκινά με αυτή τη νότα συναισθηματικής στειρότητας και ολόκληρη η ταινία είναι ένα ταξίδι προς ένα χαμόγελο στο τέλος.

Στο Rotten Tomatoes η ταινία έχει βαθμολογία αποδοχής 82% βασισμένη σε 33 κριτικές με μέσο όρο 7.20/10. Η συναίνεση του  ιστότοπου αναφέρει: "Γενναιόδωρη με τις αδυναμίες και τις αρετές του χαρακτήρα της, οι "αταίριαστοι εραστές" 
είναι ένα στοχαστικό δράμα που διαθέτει εικόνα για τις επιπλοκές των σχέσεων".  Στο Metacritic η ταινία έχει βαθμολογία 53 στα 100 βασισμένη σε 12 κριτικές, υποδεικνύοντας "ανάμικτες ή μέσες κριτικές". Το κοινό που δημοσκοπήθηκε από το CinemaScore έδωσε στην ταινία βαθμό B σε μία κλίμακα από το A έως το F.

Βραβεία & Υποψηφιότητες
 Οργάνωση Κατηγορία Υποψήφιος Αποτέλεσμα Αμερικανική Ακαδημία Κινηματογράφου Όσκαρ Καλύτερης Ταινίας —  Όσκαρ Καλύτερου Β' Γυναικείου Ρόλου Τζίνα Ντέιβις  Όσκαρ Καλύτερου Προσαρμοσμένου Σεναρίου Φρανκ Γκαλάτι και Λόρενς Κάσντναν  Όσκαρ Καλύτερης Πρωτότυπης Μουσικής Τζον Γουίλιαμς  Βρετανική Ακαδημία Κινηματογράφου BAFTA Καλύτερου Διασκευασμένου Σεναρίου Φρανκ Γκαλάτι και Λόρενς Κάσντναν  Cahiers du Cinéma Βραβείο Καλύτερης Ταινίας —10η θέση Ένωση Ανταποκριτών Ξένου Τύπου Χόλυγουντ Χρυσή Σφαίρα Καλύτερης Δραματικής ταινίας —  Χρυσή Σφαίρα Καλύτερης Μουσικής Τζον Γουίλιαμς  Χρυσό Άλογο Βραβείο Καλύτερου Ξένου Ηθοποιού Γουίλιαμ Χερτ  Φεστιβάλ Κινηματογράφου Μόσχας Χρυσό Βραβείο Σαιντ Τζορτζ Λόρενς Κάσντναν  Ένωση Κριτικών Κινηματογράφου Νέας Υόρκης Καλύτερη Ταινία —  Βραβείο Καλύτερης Σκηνοθεσίας Λόρενς Κάσντναν4η θέση Βραβείο Καλύτερου Σεναρίου Φρανκ Γκαλάτι και Λόρενς Κάσντναν3η θέση USC Scripter Φρανκ Γκαλάτι και Λόρενς Κάσντναν   Ανν Τάιλερ   Ένωση Συγγραφέων Αμερικής Βραβείο Καλύτερου Διασκευασμένου Σεναρίου Φρανκ Γκαλάτι και Λόρενς Κάσντναν 

Η ταινία αναγνωρίζεται από το Αμερικανικό Ινστιτούτο Κινηματογράφου στον εξής κατάλογο:
 2002: AFI's 100 Χρόνια...100 Πάθη – Υποψηφιότητα

Παραπομπές

Εξωτερικοί σύνδεσμοι


 Συνέντευξη με την Τζίνα Ντέιβις σχετικά με την ταινία στο Texas Archive of the Moving Image

Κατηγορία:Ταινίες του 1988
Κατηγορία:Αμερικανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Αμερικανικές αισθηματικές δραματικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες παραγωγής Warner Bros.
Κατηγορία:Ταινίες γυρισμένες στο Παρίσι
Κατηγορία:Ταινίες τοποθετημένες στο Παρίσι
Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου
Κατηγορία:Ταινίες με μουσική σύνθεση Τζον Γουίλιαμς